17 Ba bangwana ba yye ba sinyela Jehova ka matla, byalo ba fo tseya nkare le go šutela thina gage ba ka sa di kgone. Go šekela go ka maka gore o kwe nkare hlogo yago ya roba. Kgoši Dafita le yene o yye a hlopa ke taba yo, o itseri: “Mo ke tikgomolelele, mašapo yaka maa foforega ka taba la go kwa go baba motshegare ka moka. Ka gore letsogo lago ke mo le nroba motshegare le bošego.” Sa go jabodisa ke gore o yye a lwa le bothata byone—a šupetsa gore ke monna wa go nyaka Modimo. O ngwadiye gore: “Ke yye ka šinya ke go hlayisela ho ke sinnyeng gona, ke mokane wene wa ntshwarela.” (Pis. 32:3-5) Mo nkare go na le mo o sinyeleng Jehova, o go yemele gore a go gelepe o tlogamele. Mara le wene mo a go thuša a berekisa phutego, o thušege phela. (Diy. 24:16; Jak. 5:13-15) O sa nanankele—o ko šinya o feta ke bophelo bya go ya go yye! Byalo o ka maka byang mo taba yago yi šele yi bolabodiwwe o tshwarediwwe, mara go sa na le so se go kokonang?